ОБЩИНСКИ СЪВЕТ – гр.К А Р Н О Б А Т

П Р О Т О К О Л

№  38

        На 27 Юли 2026 година се проведе ТРИДЕСЕТ И  ОСМОТО ЗАСЕДАНИЕ на Общински съвет – Карнобат.
        От общия брой 21 общински съветници присъстваха 19, което се установи от присъствения списък.
	Председателят на Общинския съвет –  Карнобат, Маргарита Стаматова съобщи, че Общинския съвет има необходимия кворум, на основание чл.27, ал.2 от ЗМСМА заседанието е законно и може да взема решения.
МАРГАРИТА СТАМАТОВА – Днес съм насрочила тридесет и  осмото заседание. В дневния ред има включени 4 точки, и бяха раздадени предварително в срока, предвиден в правилника. Докладните са разгледани  в заседания на постоянните комисии. Вие имате ли някакви допълнения, предложения по дневния ред. 
ДИМИТЪР ДОНЧЕВ – Госпожо председател, нямам предложение по дневния ред, но моля след изчерпването му да ми бъде дадена думата за изказване - изразяване на мнения по обществено значими въпроси.  Благодаря.
МАРГАРИТА СТАМАТОВА – Някой има ли допълнения и предложения по дневния ред. Няма. Преминаваме към гласуване на дневния ред.  Който е съгласен  с така предложения дневен ред,  моля да гласува.
         След гласуване общинските съветници с 18 гласа „ЗА”,  0 глас „Против“,  0 гласа „Въздържал си“  приеха следния

Д Н Е В Е Н      Р Е Д:

1.ПРЕДЛОЖЕНИЕ от Стефка Иванова – зам. кмет на Община Карнобат, относно: Искане за разсрочване на публични задължения от „СОРТОВИ СЕМЕНА“ АД.  Вх. № 552/16.07.2026 г.
 2.ДОКЛАДНА ЗАПИСКА от Георги Куцаров – зам. кмет на Община Карнобат, относно: Продажба на имоти – частна общинска собственост, чрез публичен търг.  Вх. № 553/20.07.2026 г.
 3.ПРЕДЛОЖЕНИЕ от Георги Куцаров – зам. кмет на Община Карнобат, относно: Застраховане на имоти – частна общинска собственост. Вх. № 555/21.07.2026 г.
           4.ДОКЛАДНА ЗАПИСКА от Мария Генова – зам. кмет на Община Карнобат, относно:  Приемане на Общински годишен план за  социалните услуги през 2027 г. на територията на  община Карнобат Вх. № 554/21.07.2026 г.
ПО ПЪРВА ТОЧКА ОТ ДНЕВНИЯ РЕД: ПРЕДЛОЖЕНИЕ от Стефка Иванова – зам. кмет на Община Карнобат, относно: Искане за разсрочване на публични задължения от „СОРТОВИ СЕМЕНА“ АД.  Вх. № 552/16.07.2026 г.
МАРГАРИТА СТАМАТОВА – Вносителя има ли нещо да добави.
СТЕФКА ИВАНОВА – Нямам. На комисиите предложението беше обсъдено. Ако има някакви въпроси, ще отговоря.  
МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  поименно гласуване общинските съветници с  19 гласа „ЗА“, 0 „Против“,  0“ Въздържал се,  приеха следното

Р Е Ш Е Н И Е:
      На основание чл.21, ал.2 от Закона за местното самоуправление и местната администрация, във вр. с чл. 9а, ал.5 от Закона за местни данъци и такси, Общинския съвет- Карнобат разрешава разсрочване на публичните задължения на  „Сортови семена“ АД, вписано в ТРРЮЛНЦ с ЕИК 102175939, със седалище и адрес на управление град Карнобат, Промишлена зона Север № 1 към Община Карнобат, явяващи се неплатени данъчни задължения ДНИ, ТБО и ДМПС за периода 2021 – 2025 година в общ размер на 25971,72 евро, от които 6087,53  евро лихва за просрочие, изчислена към 13.07.2026 г.., за срок от четири месеца, на равни месечни вноски, считано от датата на настоящето решение.   
При неизпълнение на падежа, съответно на две вноски, дължимите суми стават незабавно изискуеми заедно със законната лихва от датата на даденото разрешение и в този случай чл.169, ал.2 на ДОПК не се прилага, съгласно чл.183, ал.4 от ДОПК. 
ПО  ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Куцаров – зам. кмет на Община Карнобат, относно: Продажба на имоти – частна общинска собственост, чрез публичен търг.  Вх. № 553/20.07.2026 г.
МАРГАРИТА СТАМАТОВА – Вносителя има ли нещо да добави.
 ГЕОРГИ КУЦАРОВ – Нямам.
МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване. Има ли възражения да гласуваме заедно проекто-решенията.  Няма.  
	Който е съгласен с така направеното предложение за решения по докладната записка, моля да гласува.
	 След  поименно гласуване общинските съветници с  19 гласа „ЗА“, 0 „Против“,  0“ Въздържал се,  приеха следните

Р Е Ш Е Н И Я:
І. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 32.348/28.01.2026 г. на ОбС-Карнобат „Програма за управление и разпореждане с имоти - общинска собственост за 2026 година“, като в раздел III.Б.“Имоти, за продажба“  се добавя следния имот:
· Урегулиран поземлен имот ХІ от квартал 10 по плана на с.Драганци, с площ 755 кв.м, отреден за „ООД /обществено обслужваща дейност/“, ведно с построената в имота масивна едноетажна сграда със застроена площ 65 кв.м, за който е съставен АЧОС 3961/16.11.2007 г.

ІІ. Общински съвет – Карнобат, на основание чл.21, ал. 1, т. 8 от Закона за местното самоуправление и местната администрация и чл.35, ал.1 от Закона за общинската собственост, определя за продажба следните имоти – частна общинска собственост:

1. Урегулиран поземлен имот І от квартал 1 по плана на с.Невестино, с площ 6440 кв.м, отреден за „ООД /обществено обслужваща дейност/“, при граници: север – крайна регулация на населеното място, изток – дере, юг – улица, запад – крайна регулация на населеното място, ведно с построенаите в имота:
· Масивна двуетажна сграда с избени помещения /бивш здравен дом/, с дървен гредоред,  със застроена площ 192 /сто деветдесет и два/ кв.м, РЗП – 384 /триста осемдесет и четири/ кв.м;
· Масивна дворна тоалетна с дървена покривна конструкция, със застроена площ 5,50 /пет цяло и петдесет/ кв.м, 
за който е съставен АЧОС 3673/05.07.2006 г., при пазарна цена: 38 539,00 (тридесет и осем хиляди, петстотин тридесет и девет) евро, без ДДС. 
Данъчната оценка на имота е в размер на 9 568,90 евро.

1. Урегулиран поземлен имот ХІ от квартал 10 по плана на с.Драганци, с площ 755 кв.м, отреден за „ООД /обществено обслужваща дейност/“, при граници: север – УПИ VІобщ., изток – УПИ ІХобщ., юг – улица, запад – улица, ведно с построенаите в имота:
· Масивна едноетажна сграда със стоманено-бетонна плоча,  със застроена площ 65 /шестдесет и пет/ кв.м,
за който е съставен АЧОС 3961/16.11.2007 г., при пазарна цена: 12 615,00 (дванадесет хиляди, шестстотин и петнадесет) евро, без ДДС. 
Данъчната оценка на имота е в размер на 1 896,40 евро.

ІІІ. Продажбата на имотите по т.ІI да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет – Карнобат пазарна цена. Купувачите заплащат цената на имота, данък върху стойността на имота, съгласно чл.42 ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредба за определянето и администрирането на  местните  такси  и цени  на услуги  на територията на Община Карнобат, дължимия данък съгласно ЗДДС и възстановяват стойността на разходите, направени от общината за изготвянето на пазарната оценка.

ІV. Общински съвет – Карнобат упълномощава  кмета на община Карнобат да извърши необходимите действия във връзка с провеждането на търга и с осъществяването на правната сделка.
ПО  ТРЕТА ТОЧКА ОТ ДНЕВНИЯ РЕД: ПРЕДЛОЖЕНИЕ от Георги Куцаров – зам. кмет на Община Карнобат, относно: Застраховане на имоти – частна общинска собственост. Вх. № 555/21.07.2026 г.
МАРГАРИТА СТАМАТОВА – Вносителя има ли нещо да добави.
 ГЕОРГИ КУЦАРОВ – Нямам. 
МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  поименно гласуване общинските съветници с  19 гласа „ЗА“, 0 „Против“,  0“ Въздържал се,  приеха следното

Р Е Ш Е Н И Е:
 Общински съвет-Карнобат на основание чл.21, ал.1, т.23 от Закона за местното самоуправление и местната администрация, чл.9, ал.2 от Закона за общинската собственост и чл.6, ал.2 от Наредбата за реда за придобиване, управление и разпореждане с общинско имущество – собственост на Община Карнобат, ОПРЕДЕЛЯ имотите – частна общинска собственост, които подлежат на задължително застраховане, включително и срещу природни бедствия и земетресения, съгласно приложения списък.
	Общински съвет - Карнобат възлага на Кмета на община Карнобат да извърши необходимите действия във връзка със застраховането на имотите.
ПО   ЧЕТВЪРТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:  Приемане на Общински годишен план за  социалните услуги през 2027 г. на територията на  община Карнобат Вх. № 554/21.07.2026 г.
МАРГАРИТА СТАМАТОВА – Вносителя има ли нещо да добави.
 ГЕОРГИ КУЦАРОВ – Нямам. 
МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  поименно гласуване общинските съветници с  19 гласа „ЗА“, 0 „Против“,  0“ Въздържал се,  приеха следното

Р Е Ш Е Н И Е:
Общински съвет-Карнобат на основание чл. 21, ал. 1, т. 12 от Закона за местното самоуправление и местната администрация, чл.63 от Наредбата за планирането на социалните услуги, във връзка с  чл. 17, ал.1, т.7 от Закона за местното самоуправление и местната администрация и чл.25, ал.1 от Закона за социалните услуги приема Общински годишен план за  социалните услуги през 2027г. на територията на  община Карнобат – приложение № 1
Възлага на Кмета на Община Карнобат в срок до 31 август 2026 г. да изпрати по електронен път на Агенция за социално подпомагане, приетият План и същият да бъде публикуван на официалната интернет страница на Община Карнобат.
[bookmark: _Hlk236135881]МАРГАРИТА СТАМАТОВА – Колеги изчерпахме дневния ред. Господин Дончев заповядайте.
ДИМИТЪР ДОНЧЕВ - Уважаеми госпожо председател на общинския съвет, Уважаеми заместник кметове, Уважаеми колеги общински съветници. Изминаха първите шест месеца от календарната 2026 година и е време да направим една кратка ретроспекция и равносметка на свършеното и на предстоящите предизвикателства пред ръководството на общината. На първо място трябва да отбележим подобрената инфраструктура на град Карнобат, което вдъхва самочувствие в гражданите. Завършен беше основният ремонт на много важна артерия на града - улица “Кирил и Методий”, свързваща автомагистрала Тракия и подбалканския път Бургас-София и Ришкия проход посока Шумен-Разград-Русе. Завършен беше дълго проточилият се ремонт на гаровия площад и прилежащият му пътен участък. Даден беше стартът на реновирането и възстановяването на комплекса за отдих “Златно езеро”. Това са все положителни неща - започваме с тях, но имаме и някои забележки и неща, които трябва бързо да се свършат. Пусната беше в експлоатация пречиствателната станция. Община Карнобат с гордост може да отчете голям брой санирани сгради по плана за възстановяване и устойчивост. Сега трябва да отбележим дейности, които чакат бързо решаване. На първо място след множеството сигнали на граждани за усложнения и опасен трафик на автомобили най-вече по бул. Москва, е необходимо да се намери някакъв поне през летния сезон резервен маршрут, за да се отбият тези превозни средства. Имаме предложение товарните автомобили, които идват от магистрала Тракия, да обхождат от западния вход на града и да влизат през стария път за гарата. Това е предложение. Това ако се осъществи би намалило трафика през града и така ще се избегнат пътнотранспортни произшествия. 
Уважаеми колеги, община Карнобат може да бъда за пример как се поддържа и подпомага общинската болница в Карнобат. За нуждите на здравното заведение беше закупен нов скенер, нов томограф и всичко, свързано с бързата и точната диагностика на пациентите. Като се има предвид важността на нашата болница, която е единствената в западната част на областта и обслужва не само нашата община, но и общините Средец и Руен, това трябва да продължи с още по-добри темпове и занапред. Що се отнася до училищната мрежа на територията на община Карнобат има три средни и две основни училища, които са в идеално състояние. Беше им извършен ремонт за енергийно ефективност - всички са с нови кабинети, които спомагат за ефективни условия за учебно-възпитателния процес. Нашите ученици винаги са се представяли отлично на държавните зрелостни изпити, но това не отменя задълженията им към общината за труд и всеотдайност към бизнеса. Бизнесът е загладнял за работна ръка, а няма никакъв ангажимент от средните училища към него. Чакаме предложение от колегите, за 10-15 дни средношколците от 11 клас да бъдат ангажирани с някакъв платен труд. Имаше професионална гимназия по облекло, която беше затрита с лека ръка и нето един кадър не остана за леката промишленост. Защо се направи това нещо. Не говорим за цялостното възстановяване, а за една или две паралелки. Имаше база. Знаете как е дошла тази гимназия в град Карнобат, а ние сега с лека ръка я затворихме. В областта на спорта - в Карнобат стадион “Ганчо Хардалав” е съоръжение, което е строено в средата на миналия век. Имаме само един терен, който заслужава уважение - теренното покритие е перфектно. Всичко друго прилежащо към стадиона - съблекални, възстановителен център, е архаично. Крайно време е общината да направи проект поне сектор А откъм официалната трибуна и прилежащите терени със съблекални да се възстановят. Нямаме и многофункционална спортна зала. В училищните дворове на средните училища има, но те са заключени. Младежите къде ще спортува – в залата Атанас Комшев – всички я знаят в какво състояние е. И в какво се състои спортния календар на общината – крос Ганчо Хардалов и един кръг от борбата Атанас Комшев. Това е целия календар на община Карнобат спортен. Да не говорим за футболния клуб. Това беше предателство към града и към ветераните, които са играли футбол някога. Да напуснеш републиканската група и да се озовеш след аутсайдерите и да си на осмо място от единадесет отбора. Хвърлени пари на вярата. Сто и двадесет хиляди лева се изливат в канала.  Първият футболист, които излезе вече е в Ямбол – дадоха му по-висока заплата и той замина. Ние донори на другите футболни клубове ли сме. Срещат ме стари футболисти и казват спрете ги да играят поне да не се излагат. Не сме против развитието на детско-юношеската школа, но представителният отбор да се излага в такава ситуация не сме съгласни.  Всичко това са предложения – и за обходния път, и за училищата и за отбора. Ще съберем директорите на средните училища и ще го организираме – 18 годишните ученици да работят 10 дни в помощ на бизнес през ваканцията. Приключих, извинявам се за забавянето.  
След изчерпване на дневния ред, председателя на Общинския съвет – Карнобат-Маргарита Стаматова закри  ТРИДЕСЕТ И  Осмото ЗАСЕДАНИЕ  на Общинския съвет - Карнобат.                                                        

